CELEX: 62015TN0141
Language: lv
Date: 2015-03-27 00:00:00
Title: Lieta T-141/15: Prasība, kas celta 2015. gada 27. martā – Čehijas Republika/Komisija

29.6.2015   
            
            
               LV
            
            
               Eiropas Savienības Oficiālais Vēstnesis
            
            
               C 213/37
            
         Prasība, kas celta 2015. gada 27. martā – Čehijas Republika/Komisija
   (Lieta T-141/15)
   (2015/C 213/62)
   Tiesvedības valoda – čehu
   
      Lietas dalībnieki
   
   
      Prasītāja: Čehijas Republika (pārstāvji – M. Smolek un J. Očková)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2015. gada 16. janvāra Īstenošanas lēmumu (ES) 2015/103, ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (izziņots ar dokumenta numuru C(2015) 53), daļā, ar kuru tiek izslēgti Čehijas Republikas attiecinātie izdevumi kopējā summā EUR 2 1 23  199,04;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
            
               1.
            
            
               Ar pirmo pamatu tiek apgalvots, ka esot pārkāpts Padomes Regulas (EK) Nr. 479/2008 (1) 5. pants un tiesiskās noteiktības un tiesiskās paļāvības principi;
               
                           —
                        
                        
                           šajā sakarā prasītāja norāda, ka apstrīdētajā lēmumā Komisija ir noteikusi finanšu korekcijas tādēļ, ka nav pieņemami tie izdevumi, kas ir radušies sakarā ar pasākumu, kurš bija apstiprināts atbilstoši Padomes Regulas Nr. 479/2008 5. pantā paredzētajai kārtībai, kas esot izraisījis šīs normas, kā arī tiesiskās noteiktības un tiesiskās paļāvības principu pārkāpumu.
                        
                     
         
            
               2.
            
            
               Ar otro pamatu tiek apgalvots, ka esot pārkāpts Eiropas Savienības Pamattiesību hartas 41. pants, to aplūkojot kopā ar Komisijas Regulas (EK) Nr. 885/2006 (2) 11. un 16. pantu un Padomes Regulas (EK) Nr. 1290/2005 31. pantu.
               
                           —
                        
                        
                           šajā ziņā prasītāja norāda, ka ir pārkāpts Eiropas Savienības Pamattiesību hartas 41. pants, to aplūkojot kopā ar Komisijas Regulas (EK) Nr. 885/2006 11. un 16. pantu un Padomes Regulas (EK) Nr. 1290/2005 (3) 31. pantu, ņemot vērā, ka Komisija a aposteriori 2010.–2012. finanšu gadus iekļāva pārbaudēs Nr. VT/VI/2009/004/CZ un Nr. VT/VI/2009/101/CZ.
                        
                     
         
      (1)  Padomes 2008. gada 29. aprīļa Regula (EK) Nr. 479/2008 par vīna tirgus kopējo organizāciju, ar ko groza Regulas (EK) Nr. 1493/1999, (EK) Nr. 1782/2003, (EK) Nr. 1290/2005 un (EK) Nr. 3/2008 un atceļ Regulas (EEK) Nr. 2392/86 un (EK) Nr. 1493/1999 (OV L 148, 1. lpp.).
   
      (2)  Komisijas 2006. gada 21. jūnija Regula (EK) Nr. 885/2006, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1290/2005 attiecībā uz maksājumu aģentūru un citu struktūru akreditāciju un ELGF un ELFLA grāmatojumu noskaidrošanu (OV L 171, 90. lpp.).
   
      (3)  Padomes 2005. gada 21. jūnija Regula (EK) Nr. 1290/2005 par kopējās lauksaimniecības politikas finansēšanu (OV L 209, 1. lpp.).